1. **ชื่อผลงาน/โครงการพัฒนา** การปรับเปลี่ยนพฤติกรรมในกลุ่มผู้ป่วยโรคเบาหวาน ความดันโลหิตสูง โดยใช้กระบวนการแพทย์วิถีธรรม วิถีกาฬสินธุ์ บ้านหนองผือพัฒนา ตำบลหนองผือ อำเภอเขาวง จังหวัดกาฬสินธุ์
2. **คำสำคัญ :** แพทย์วิถีธรรม, ปรับเปลี่ยนพฤติกรรม, เบาหวาน, ความดันโลหิตสูง
3. **สรุปผลงานโดยย่อ :**1.ผู้ป่วยโรคเบาหวานมีพฤติกรรมที่เหมาะสมพึ่งตนเองได้เพิ่มขึ้นร้อยละ 4.06

2.ผู้ป่วยโรคเบาหวานมีพฤติกรรมที่เหมาะสมพึ่งตนเองได้เพิ่มขึ้นร้อยละ 7.56

1. **สมาชิกทีม** รวมพร ศรีรังษ์,สมบัติ วรรณรส,ศตพร จรัสแสง,ชัยยงค์ ชุมธีรรัตน์,ชัชชริน วรรณโนนาม,วิรัตร สุวรรณ์,นวิญญา บุญแสน,จีระวรรณ แสงใส
2. **เป้าหมาย :** เพื่อเพิ่ม/ลดพฤติกรรมการดูแลสุขภาพของผู้ป่วยโรคเบาหวาน จำนวน 172 คน

ความดันโลหิตสูงจำนวน 225 คน ให้เหมาะสม สมารถพึ่งตนเองได้ หมู่ 9 บ้านหนองผือพัฒนา ตำบลหนองผือ อำเภอเขาวง จังหวัดกาฬสินธุ์ ปี 2560

1. **ปัญหาและสาเหตุโดยย่อ :** ปัจจุบันโรคเบาหวาน ความดันโลหิตสูง เป็นโรคไม่ติดต่อเรื้อรัง ที่นับวันจะเพิ่มมากขึ้น ซึ่งสูญเสียงบประมาณในการดูแลผู้ป่วยเบาหวาน ความดันโลหิตสูง และปัญหาภาวะแทรกซ้อนจากโรคเบาหวานอย่างต่อเนื่อง จังหวัดกาฬสินธุ์มีผู้ป่วยเบาหวานจำนวน 41,471 คน ความดันโลหิตสูงจำนวน 17,785 คน อำเภอเขาวงมีผู้ป่วยเบาหวานจำนวน 1,806 คน ความดันโลหิตสูงจำนวน 2,053 คน เขตรับผิดชอบโรงพยาบาลส่งเสริมสุขภาพตำบลหนองผือ มีผู้ป่วยเบาหวานจำนวน 172 คน ความดันโลหิตสูงจำนวน 225 คน (ข้อมูลจาก HDC Kalasin Update 12/6/2560)จากข้อมูลดังกล่าวการปรับเปลี่ยนพฤติกรรมสุขภาพของผู้ป่วยเบาหวาน ความดันโลหิตสูง ต้องอาศัยการปฏิบัติตัวของคนไข้เองและจำเป็นต้องอาศัยความร่วมมือจากทุกภาคส่วนที่เกี่ยวข้องโดยเฉพาะการมีส่วนร่วมของภาคีเครือข่ายที่เกี่ยวข้องเพื่อนำไปสู่การเปลี่ยนแปลงสุขภาพดีวิถีวิถีกาฬสินธุ์ บ้านหนองผือพัฒนา ตำบลหนองผือ อำเภอเขาวง จังหวัดกาฬสินธุ์ โดยใช้กระบวนการแพทย์วิถีธรรม ซึ่งมุ่งหวังว่าองค์กรภาคีเครือข่ายที่ได้รับการถ่ายทอดความรู้และ ส่งเสริมสนับสนุน สามารถบริหารจัดการให้เกิดหมู่บ้านจัดการสุขภาพได้ ดังนั้นทางโรงพยาบาลส่งเสริมสุขภาพตำบลหนองผือจึงได้จัดทำโครงการดังกล่าวขึ้น
2. **กิจกรรมการพัฒนา :**
* กิจกรรม 1 ประชุมคณะกรรมการกองทุนสุขภาพ ร่วมกับคณะกรรมการบูรณาการระดับตำบล คณะกรรมการกาฬสินธุ์คนดี สุขภาพดี รายได้ดี เพื่อคัดเลือกหมู่บ้านต้นแบบสุขภาพดีวิถีธรรมประจำตำบล จำนวน 2 หมู่บ้าน (รพ.สต.ละ 1 หมู่บ้าน) พร้อมระดมสมองกำหนดทิศทางด้านสุขภาพตามแนวทางหมอครอบครัว อาสาสมัครสุขภาพประจำครอบครัว (อสค.) และการจัดการสุขภาพชุมชน การจัดการสุขภาพกลุ่มวัย มุ่งสู่การพึ่งตนเองด้านสุขภาพ
* กิจกรรม 2 เสนอโครงการพัฒนาหมู่บ้านต้นแบบสุขภาพดี วิถีธรรม ต่อคณะกรรมการกองทุนสุขภาพระดับตำบล และติดตามการพิจารณาอนุมัติงบประมาณ
* กิจกรรม 3 สำรวจ จัดทำทะเบียนประชาชนในตำบล และเน้นหนักหมู่บ้านต้นแบบ เพื่อใช้เป็นฐานข้อมูลการ ดำเนินงานการป้องกัน ควบคุม โรคไม่ติดต่อเรื้อรัง โดยแยกเป็นกลุ่มปกติ กลุ่มเสี่ยง กลุ่มป่วย พร้อมจัดระบบการดำเนินงานอาสาสมัครสุขภาพประจำครอบครัว (อสค.)
* กิจกรรม 4 คัดเลือก รับสมัครกลุ่มเป้าหมายในการป้องกัน ควบคุมโรคไม่ติดต่อเรื้อรัง กลุ่มป่วยเข้าค่ายปรับเปลี่ยนพฤติกรรมสุขภาพ ตามหลักสูตรสุขภาพดี วิถีธรรม ระดับตำบล ระยะเวลา 3 วัน โดยจัดให้มีอาสาสมัครสุขภาพประจำครอบครัว (อสค.) อย่างน้อยร้อยละ 50 ของหลังคาเรือนในเขตรับผิดชอบของสถานบริการ
* กิจกรรม 5 ใช้สุขศาลาเป็นศูนย์กลางประสานงานของ รพ.สต. อสม. และอาสาสมัครสุขภาพประจำครอบครัว (อสค.)สนับสนุนการปรับเปลี่ยนพฤติกรรมสุขภาพของกลุ่มเป้าหมายที่ผ่านค่ายฯในการป้องกัน ควบคุม โรคไม่ ติดต่อเรื้อรังตามแนวทางสุขภาพดี วิถีธรรม โดยมีการประเมินพฤติกรรม และสุขภาวะ ตามเครื่องมือที่กำหนด
* กิจกรรม 6 คณะกรรมการบูรณาการตำบล อำเภอ ติดตามประเมินหมู่บ้านสุขภาพดี วิถีธรรม และการประเมินรับรองจากคณะกรรมการประเมินหมู่บ้านสุขภาพดี วิถีธรรม ระดับจังหวัด
* กิจกรรม 7 ร่วมมหกรรมแลกเปลี่ยนเรียนรู้หมู่บ้านสุขภาพดี วิถีธรรม ระดับอำเภอ และระดับจังหวัด
* กิจกรรม 8 สรุปบทเรียนการดำเนินงาน และเขียนรายงาน
1. **การวัดผลและผลการเปลี่ยนแปลง :**

จากกราฟจะเห็นได้ว่า ผู้ป่วยโรคเบาหวานมีพฤติกรรมที่เหมาะสมสามารถพึ่งตนเองได้เพิ่มขึ้นหลังได้รับการอบรมโดยการใช้หลักสูตรแพทย์วิถีธรรม

จากกราฟจะเห็นได้ว่า ผู้ป่วยโรคความดันโลหิตสูงมีพฤติกรรมที่เหมาะสมพึ่งตนเองได้เพิ่มขึ้นหลังได้รับการอบรมโดยการใช้หลักสูตรแพทย์วิถีธรรม

1. **บทเรียนที่ได้รับ :**

*-*การดำเนินกิจกรรมได้รับความร่วมมือจากผู้นำชุมชน อสม จิตอาสาค่ายแพทย์วิถีธรรมระดับอำเภอ ในการให้ความรู้การปรับเปลี่ยนพฤติกรรมแก่กลุ่มผู้ป่วยเบาหวาน ความดันโลหิตสูง

-หลักของแพทย์วิถีธรรมเป็นหลักการที่ผู้ป่วยเบาหวาน ความดันโลหิตสูง สามารถนำมาใช้ปรับเปลี่ยนพฤติกรรม

-ผู้ป่วยเบาหวาน ความดันโลหิตสูง ส่วนใหญ่ยังไม่สามารถนำหลักแพทย์วิถีธรรมมาใช้ในการปรับเปลี่ยนพฤติกรรมได้

1. **การติดต่อกับทีมงาน :** นางสาวรวมพร ศรีรังษ์ รพ.สต.บ้านหนองผือ ตำบลหนองผือ อำเภอเขาวง จังหวัดกาฬสินธุ์ โทร 096-3193008 Email:ruamporn1987@gmail.com